作者：刘辰翁
词牌/韵律：金缕曲・贺新郎

paragraphs: 世事如何说。
似举鞍、回头笑问，并州儿葛。
手障尘埃黄花路，千里龙沙如雪。
著破帽、萧萧馀发。
行过故人柴桑里，抚长松、老倒山间月。
聊共舞，命相瑟。
春风五老多年别。
看使君、神交意气，依然晚合。
袖有玉龙提携去，满眼黄金台骨。
说不尽、古人痴绝。
我醉看天天看我，听秋风、吹动檐间铁。
长啸起，两山裂。